งาน Facts Story Festival @ Bangkok “ ปลุกสังคมต้านภัยข่าวปลอม ” รวมพลังสร้างการตื่นรู้ด้านดิจิทัล เพื่อเอาชนะข้อมูลบิดเบือน
วันนี้ ( 4 กุมภาพันธ์ 2566 ) ณ โรงแรมแกรนด์ ฟอร์จูน กรุงเทพฯ สมาคมผู้ผลิตข่าวออนไลน์ ได้จัดงาน Facts Story Festival @ Bangkok "ปลุกสังคมต้านภัยข้อมูลปลอม" ภายใต้โครงการรณรงค์สร้างความรู้เพื่อยับยั้งและรู้เท่าทันข่าวปลอม (Stop Fake, Spread Facts) เพื่อหาทางออกในการหยุดการนำเสนอข่าวปลอม เพิ่มพื้นที่การสร้างสรรค์การสื่อสารข้อเท็จจริงออกไปให้มากที่สุด โดยมี ศาสตราจารย์ ดร.พิรงรอง รามสูต กรรมการ กสทช. เป็นประธานเปิดงาน และแสดงปาฐกถา หัวข้อ "Stop Fake, Spread Facts : ร่วมขับเคลื่อนเพื่อเปลี่ยนแปลงสังคมในบริบท Next normal" พร้อมด้วย นายระวี ตะวันธรงค์ นายกสมาคมผู้ผลิตข่าวออนไลน์, ผศ.ดร.ศรัญญ์ทิตา ชนะชัยภูวพัฒน์ หัวหน้าโครงการฯ และตัวแทนจากหน่วยงานทุกภาคส่วนเข้าร่วมงาน